《赠徐三十（一本作酬刘书记见赠第二首）》
唐代·李山甫

春满南宫白日长，夜来新值锦衣郎。朱排六相助神耸，

玉衬一厅侵骨凉。砌竹拂袍争草色，庭花飘艳妒兰香。

从今不羡乘槎客，曾到三星列宿傍。

作者简介：李山甫，唐朝。咸通中累举不第，依魏博幕府为从事。尝逮事乐彦祯、罗弘信父子，文笔雄健，名著一方。诗一卷。